                                           udskrift
                                                af
             højesterets anke- og kæremålsudvalgs dombog
                      højesterets kendelse
                            afsagt tirsdag den 18. juni 2013
sag 48/2013
advokat søren kroer kærer østre landsrets salærafgørelse i sagen s mod
faaborg finans a/s.
i tidligere instanser er afsagt kendelser af fogedretten i svendborg den 12. april 2012 og af
østre landsrets 14. afdeling den 15. oktober 2012.
i påkendelsen har deltaget tre dommere: niels grubbe, vibeke rønne og hanne schmidt.
påstande
kærende, advokat søren kroer, har nedlagt påstand om, at det salær på i alt 5.000 kr. +
moms, som østre landsret har fastsat i sagerne b-1623-12 og b-1624-12, forhøjes.
landsretten har henholdt sig til de trufne afgørelser med den tilføjelse, at kæremålene ikke er
forhandlet mundtligt.
sagsfremstilling
de underliggende udlægssager drejede sig om, hvorvidt rekvirenten faaborg finans a/s er
afskåret fra at foretage udlæg for henholdsvis 254.736,07 kr. og 631.529,32 kr. i en fast ejen-
dom, tilhørende s under henvisning til reglen i retsplejelovens § 513.
faaborg finans a/s’ begæring om udlæg i s’s faste ejendom blev ved fogedretten i
svendborgs kendelser af 12. april 2012 nægtet fremmet, jf. retsplejelovens § 513, stk. 1. s var
ikke repræsenteret af advokat i fogedretten.
                                               - 2 -
faaborg finans a/s kærede ved kæreskrift af 10. maj 2012 fogedrettens kendelser til østre
landsret, der anmodede s om at fremsende en række yderligere oplysninger.
under kæresagen fremlagde advokat søren kroer på vegne s bilag med henblik på opfyldelse
af landsrettens anmodning.
advokat søren kroer afgav den 21. august 2012 et processkrift i sagen.
ved kendelse af 15. oktober 2012 stadfæstede østre landsret fogedrettens kendelser og be-
stemte herunder, at faaborg finans a/s i kæremålsomkostninger skulle betale 2.500 kr. til s.
landsretten tillagde endvidere den beskikkede advokat, advokat søren kroer, i salær samlet
5.000 kr. + moms.
anbringender
advokat søren kroer har anført bl.a., at udlægssagerne overordnet har vedrørt spørgsmålet
om, hvorvidt faaborg finans a/s kunne foretage udlæg i s’s faste ejendom, herunder om
adskillelseskravet i retsplejelovens § 513, stk. 1, var opfyldt. hans arbejde med sagen har
omfattet bl.a. en gennemgang fogedretssagen, sædvanlig korrespondance, afholdelse af møder
med s, anmodning om retshjælp og fri proces, udarbejdelse af processkrift til landsretten,
indhentelse og gennemgang af sagen om udbetaling af forsørgertabserstatning og
gennemgang af akter fra s’s bank vedrørende erhvervelsen af den faste ejendom. sagerne
udgør en værdi på henholdsvis 253.798,57 kr. og 630.591,82 kr. essensen i sagerne er ikke
inkassodelen. de drejer sig derimod om en fortolkning af retsplejelovens § 513, stk. 1, om
kreditorbeskyttelse med bevisvurderinger af lovens ”adskillelseskrav”. sagerne har således
krævet en behandling svarende til en helt sædvanlig civilretlig sag. der bør ved fastsættelsen
af advokatsalæret tages hensyn hertil og til sagernes værdi, kompleksitet og ikke mindst
betydning for s.
højesterets begrundelse og resultat
efter retsplejelovens § 334, stk. 2, tilkommer der den beskikkede advokat et passende salær
for det arbejde, som advokaten med føje har haft i forbindelse med hvervet. højesteret finder,
at der ved fastsættelse af salær til en beskikket advokat i en fogedudlægssag må tages ud-
gangspunkt i arbejdets omfang, herunder antallet af retsmøder og det arbejde, der i øvrigt er
                                                - 3 -
forbundet med sagen. samtidig kan der tages hensyn til sagens karakter og betydning samt det
opnåede resultat.
efter en samlet vurdering finder højesteret herefter, at salæret til advokat søren kroer bør
forhøjes til 10.000 kr. + moms.
                                         thi bestemmes:
landsrettens afgørelse om salær til den beskikkede advokat, advokat søren kroer, ændres,
således at salæret forhøjes til i alt 10.000 kr. + moms, der udredes af retshjælpsforsikringen
subsidiært statskassen.
